се предостави на Сърбия тригодишен преходен период за използване на защитеното наименование по отношение на продукти, които не съответстват на продуктовата спецификация за „Pražská šunka“.
 (8)
 Комисията счита, че съдържанието на посоченото споразумение не противоречи нито на Регламент (ЕС) No 1151/2012, нито на правото на ЕС. Член 15, параграф 1 от Регламент (ЕС) No 1151/2012, с който се разрешава на Комисията да предоставя преходен период от три или повече години за използване на защитени наименования за произход и защитени географски указания, които са в нарушение на член 13, параграф 1 от посочения регламент, може да се прилага по аналогия и към храните с традиционно специфичен характер (4). Тъй като обаче посоченият регламент се прилага само на територията на ЕС, този преходен период може да се отнася само за продуктите, внасяни в ЕС от Сърбия, които ще се предлагат на пазара в ЕС със защитеното наименование, въпреки че не съответстват на продуктовата спецификация. Такива продукти обаче следва да не се предлагат на пазара в ЕС придружени от термините „храна с традиционно специфичен характер“, съкращението „ХТСХ“ или свързаното с ЕС лого. Във връзка с добавянето на текста на сръбски език към регистрираните наименования, консолидираният текст на продуктовата спецификация следва да се публикува за информация.
 (9)
 Между Чешката република и Словакия обаче не беше постигнато съгласие в определения срок. Затова Комисията следва да вземе решение относно регистрацията, като вземе предвид резултатите от тези подходящи консултации в съответствие с процедурата, посочена в член 52, параграф 3, буква б) от Регламент (ЕС) No 1151/2012.
 (10)
 Основните аргументи на Словакия, изложени в нейните мотивирани възражения и в проведените с Чешката република консултации, могат да бъдат обобщени по следния начин.
 (11)
 Като първи мотив за възражение Словакия твърди, че регистрацията на наименованието би била несъвместима с условията на Регламент (ЕС) No 1151/2012. Словакия твърди, че начинът на производство, включен в продуктовата спецификация за „Pražská šunka“ без кост, не е „традиционен“, защото се прилага едва от 1993 г. (след разделянето на Чехословакия на Чешка република и Словакия) и все още не са минали 30 години. Преди 1993 г. „Pražská šunka“ е произвеждана съгласно чехословашките държавни стандарти (ČSN), с които се установяват общи правила за производство, доставка, опаковане, транспорт, съхранение и изпитване на месни продукти, приложими в Чехословакия; те са се прилагали на цялата територия на Чехословакия и не са позволявали начина на производство, включен в продуктовата спецификация за ХТСХ „Pražská šunka“ без кост. Съгласно член 18 от Регламент (ЕС) No 1151/2012, за да може дадено наименование да бъде регистрирано като ХТСХ, се изисква или начинът на производство да съответства на традиционна практика, или суровините или съставките да бъдат тези, които традиционно се използват, а според определението в член 3, точка 3 от същия регламент „традиционен“ означава доказана употреба за период от най-малко 30 години. С оглед на горното, начинът на производство на ХТСХ „Pražská šunka“ без кост не може да отговаря на традиционната практика, посочена в член 18 от Регламент (ЕС) No 1151/2012.
 (12)
 Словакия твърди също, че изискването за „специфичен характер“ съгласно определението в член 3, точка